આજે રાજ્યના જે ભાગોમાં લઘુત્તમ તાપમાન ૧૦થી નીચે પહોંચી ગયું હતું તેમાં નલિયા અને વલસાડનો સમાવેશ થાય છે. વલસાડમાં લઘુત્તમ તાપમાન ૮.૬ ડિગ્રી રહ્યું હતું જે સૌથી ઓછુ લઘુત્તમ તાપમાન રહ્યું હતું. કંડલા એરપોર્ટ ખાતે ૧૧.૪ ડિગ્રી તાપમાન નોંધાયું હતું. છેલ્લા કેટલાક દિવસથી હવામાન વિભાગ તરફથી કોલ્ડવેવની ચેતવણી જારી કરવામાં આવેલી હતી જેના પરિણામ સ્વરુપે સૌરાષ્ટ્ર અને કચ્છ સહિતના ભાગોમાં તીવ્ર ઠંડીનો અનુભવ લોકો કરી રહ્યા હતા પરંતુ હવે એકાએક તાપમાનમાં ઉલ્લેખનીય વધારો નોંધાયો છે.